ddrg/super_eurlex huggingface dataset:
1)

Muutetaan 13 artikla seuraavasti: a) korvataan 3 kohta seuraavasti: ”3. Jäsenvaltio saa 3 a kohdan mukaisen kiinteän summan jokaista henkilöä kohti, joka uudelleensijoitetaan yhden tai useamman seuraavan painopisteen perusteella: a) toteutettavan alueellisen suojeluohjelman kohdemaasta tai -alueelta tulevat henkilöt; b) henkilöt, jotka kuuluvat yhteen tai useampaan seuraavista haavoittuvassa asemassa olevista ryhmistä: — riskiryhmään kuuluvat lapset ja naiset, — ilman huoltajaa olevat alaikäiset, — väkivallan ja/tai kidutuksen uhrit, — henkilöt, joilla on vakavia terveydenhoitoon liittyviä tarpeita, joiden hoitoon voidaan vastata ainoastaan, jos heidät uudelleensijoitetaan, — hätätapaukset tai henkilöt, jotka tarvitsevat kiireellisesti uudelleensijoituspaikan oikeudelliseen ja/tai fyysiseen suojeluun liittyvien tarpeiden vuoksi; c) tämän päätöksen liitteessä luetellut unionin yhteiset erityispainopisteet vuodeksi 2013.”; b) lisätään kohta seuraavasti: ”3 a. Jäsenvaltio saa 4 000 euron kiinteän summan jokaista 3 kohdassa lueteltujen painopisteiden perusteella uudelleensijoitettavaa henkilöä kohti. Jäljempänä esitetyissä tapauksissa kiinteää summaa korotetaan seuraavasti: — 6 000 euroa uudelleensijoitettavaa henkilöä kohti jäsenvaltioille, jotka saavat rahastosta ensimmäistä kertaa kiinteän summan uudelleensijoittamista varten, — 5 000 euroa uudelleensijoitettavaa henkilöä kohti jäsenvaltioille, jotka ovat rahaston aiempien toimintavuosien aikana saaneet rahastosta jo kerran kiinteän summan uudelleensijoittamista varten.”; c) korvataan 4 kohta seuraavasti: ”4. Jos jäsenvaltio uudelleensijoittaa henkilön useamman kuin yhden 3 kohdassa luetellun, uudelleensijoittamista koskevan unionin painopisteen perusteella, se saa tätä henkilöä kohti myönnettävän kiinteän summan vain kerran.”; d) korvataan 6 kohta seuraavasti: ”6. Jäsenvaltioiden on toimitettava komissiolle 1 päivään toukokuuta 2012 mennessä arvio niiden henkilöiden lukumäärästä, jotka ne aikovat uudelleensijoittaa 3 kohdassa lueteltujen painopisteiden perusteella seuraavan kalenterivuoden aikana, mukaan lukien erittely mainitussa kohdassa tarkoitettujen eri ryhmien mukaan. Komissio toimittaa nämä tiedot 52 artiklassa tarkoitetulle komitealle.”; e) lisätään kohta seuraavasti: ”7. Jäsenvaltiot ilmoittavat 3 kohdassa lueteltujen painopisteiden perusteella toteutettaviin uudelleensijoittamistoimiin myönnettävien taloudellisten kannusteiden tuloksista ja vaikutuksista 50 artiklan 2 kohdassa tarkoitetussa kertomuksessa, ja komissio ilmoittaa niistä 50 artiklan 3 kohdassa tarkoitetussa kertomuksessa.”;
1)

Korvataan 1 artiklan 1 kohdan c alakohta seuraavasti: "c) aseet ja kaikenlaiset niihin liittyvät tarvikkeet, mukaan lukien ampuma-aseet ja ampumatarvikkeet, sotilasajoneuvot ja -laitteet, puolisotilaalliset tarvikkeet ja tällaisiin aseisiin ja niihin liittyviin tarvikkeisiin tarkoitetut varaosat. Tämä kielto ei koske ajoneuvoja, jotka on tarkoitettu muuhun kuin taistelukäyttöön ja jotka on valmistettu luodinkestävistä materiaaleista tai varustettu luodinkestävillä tarvikkeilla ja jotka on tarkoitettu käytettäviksi yksinomaan Iranissa olevan EU:n ja sen jäsenvaltioiden henkilöstön suojaamiseen."
(5)

Neuvosto on hyväksynyt tässä yhteydessä monenlaisia rajoittavia toimenpiteitä, muun muassa kieltänyt EIP:tä suorittamasta lainaeriä osana Syyrian ja EIP:n välisiä olemassa olevia lainasopimuksia, ja nämä toimenpiteet on sittemmin sisällytetty Syyriaan kohdistettavista rajoittavista toimenpiteistä ja päätöksen 2011/273/YUTP kumoamisesta 1 päivänä joulukuuta 2011 annettuun neuvoston päätökseen 2011/782/YUTP (4) ja Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18 päivänä tammikuuta 2012 annettuun neuvoston asetukseen (EU) N:o 36/2012 (5).
(2)

Kenia pyysi 1 päivänä joulukuuta 2011 asetuksen (EY) N:o 1528/2007 liitteessä II olevan 36 artiklan mukaisesti uutta poikkeusta mainitussa liitteessä vahvistetuista alkuperäsäännöistä. Kenia toimitti hakemuksensa tueksi lisätietoja 16 päivänä tammikuuta 2012. Kenian toimittamien tietojen mukaan raa’an alkuperätonnikalan pyyntimäärät ovat poikkeuksellisen alhaiset jopa tavanomaiset kausivaihtelut huomioon ottaen, minkä vuoksi tonnikalafileiden tuotanto on vähentynyt. Kenia mainitsi merirosvouden vaaran raa’an tonnikalan toimituksissa. Tämän epätavallisen tilanteen vuoksi Kenia ei edelleenkään voi tiettynä ajanjaksona noudattaa asetuksen (EY) N:o 1528/2007 liitteessä II vahvistettuja alkuperäsääntöjä. Uusi poikkeus olisi myönnettävä 1 päivästä tammikuuta 2012.
(7)

Ensus voluntary scheme under RED for Ensus bioethanol production -järjestelmä, jäljempänä ’Ensus-järjestelmä’, toimitettiin komissiolle 21 päivänä marraskuuta 2011 hyväksyntää varten. Järjestelmä kattaa Ensus One -laitoksessa EU:n rehuvehnästä tuotetun bioetanolin. Hyväksytty järjestelmä asetetaan saataville direktiivillä 2009/28/EY käyttöön otetun avoimuusfoorumin kautta. Komissio ottaa huomioon kaupallista arkaluonteisuutta koskevat näkökohdat ja voi päättää julkistaa kyseisen järjestelmän vain tietyiltä osin.
(4)

Chile sisältyy nykyisin päätöksen 2006/766/EY liitteessä I olevaan luetteloon kolmantena maana, josta simpukoiden, piikkinahkaisten, vaippaeläinten ja merikotiloiden tuonti ihmisravinnoksi on sallittua, mutta kyseinen tuonti on rajattu pakastettuihin tai jalostettuihin simpukoihin, piikkinahkaisiin, vaippaeläimiin ja merikotiloihin sekä tiettyihin Pectinidae-heimoon kuuluviin simpukoihin, jotka on jäähdytetty ja joista on poistettu sisälmykset.
(2)

Tämä Euroopan unionin lainsäädännön periaate on vahvistettu Euroopan unionin perusoikeuskirjan (2) 41 artiklassa. Perusoikeuskirjan 41 artiklan 1 ja 2 kohdassa vahvistetuista oikeuksista, jotka koskevat henkilöä, jonka etuihin kauppaan liittyvä menettely vaikuttaa, säädetään joko nimenomaisesti tai niitä olisi sovellettava seuraavissa asetuksissa, sillä ne ovat yleisiä oikeusperiaatteita: polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annettu neuvoston asetus (EY) N:o 1225/2009 (3), muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annettu neuvoston asetus (EY) N:o 597/2009 (4), tuontiin sovellettavasta yhteisestä järjestelmästä 26 päivänä helmikuuta 2009 annettu neuvoston asetus (EY) N:o 260/2009 (5), tiettyjen kolmansien maiden tuontiin sovellettavasta yhteisestä menettelystä 7 päivänä heinäkuuta 2009 annettu neuvoston asetus (EY) N:o 625/2009 (6), yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 22 päivänä joulukuuta 1994 annettu neuvoston asetus (EY) N:o 3286/94 (7), alusten vahinkoa aiheuttavalta hinnoittelulta suojautumisesta 29 päivänä tammikuuta 1996 annettu neuvoston asetus (EY) N:o 385/96 (8), lentoliikennepalvelujen tarjoamiseen muista maista kuin Euroopan yhteisön jäsenvaltioista liittyviltä yhteisön lentoliikenteen harjoittajia vahingoittavilta tuilta ja epäterveiltä hinnoittelukäytännöiltä suojautumisesta 21 päivänä huhtikuuta 2004 annettu Euroopan parlamentin ja neuvoston asetus (EY) N:o 868/2004 (9), yleisen tullietuusjärjestelmän soveltamisesta 1 päivästä tammikuuta 2009 alkaen 31 päivään joulukuuta 2011 sekä asetusten (EY) N:o 552/97 ja (EY) N:o 1933/2006 ja komission asetusten (EY) N:o 1100/2006 ja (EY) N:o 964/2007 muuttamisesta 22 päivänä heinäkuuta 2008 annettu neuvoston asetus (EY) N:o 732/2008 (10), toimenpiteistä, joita yhteisö voi toteuttaa polkumyyntitoimenpiteitä ja tukien vastaisia toimenpiteitä koskevan WTO:n riitojenratkaisuelimen hyväksymän raportin johdosta, 23 päivänä heinäkuuta 2001 annettu neuvoston asetus (EY) N:o 1515/2001 (11) ja siirtymäkauden tuotekohtaisesta suojamekanismista Kiinan kansantasavallasta peräisin olevalle tuonnille ja tiettyjen kolmansien maiden tuontiin sovellettavasta yhteisestä menettelystä annetun asetuksen (EY) N:o 519/94 muuttamisesta 3 päivänä maaliskuuta 2003 annettu neuvoston asetus (EY) N:o 427/2003 (12).
(6)

Kanadan tilinpäätösstandardilautakunta (Accounting Standards Board of Canada) on tammikuussa 2006 antanut julkisen sitoumuksen ottaa IFRS-standardit käyttöön 31 päivään joulukuuta 2011 mennessä. Se on hyväksynyt IFRS-standardien sisällyttämisen Kanadan tilintarkastajien instituutin (Canadian Institute of Chartered Accountants) käsikirjaan Kanadan tilinpäätösnormistona, joka otetaan käyttöön kaikissa julkisesti vastuussa olevissa voittoa tavoittelevissa yrityksissä vuonna 2011. Tämän vuoksi Kanadan tilinpäätösnormistoa on syytä pitää hyväksyttyjä IFRS-standardeja vastaavana 1 päivästä tammikuuta 2012 alkaen.
(2)

Komissio teki 14 päivänä elokuuta 2008 päätöksen 2008/691/EY (4), jolla myönnettiin tilapäinen poikkeus asetuksen (EY) N:o 1528/2007 liitteessä II säädetyistä alkuperäsäännöistä Seychellien erityistilanteen huomioon ottamiseksi tonnikalasäilykkeiden osalta. Mainitun tilapäisen poikkeuksen voimassaoloa jatkettiin 31 päivään joulukuuta 2011 täytäntöönpanopäätöksellä 2011/377/EU. Seychellit pyysi 17 päivänä marraskuuta 2011 asetuksen (EY) N:o 1528/2007 liitteessä II olevan 36 artiklan mukaisesti uutta poikkeusta mainitussa liitteessä vahvistetuista alkuperäsäännöistä. Seychellien toimittamien tietojen mukaan raa’an tonnikalan pyyntimäärät ovat edelleen erittäin alhaiset jopa tavanomaiset kausivaihtelut huomioon ottaen. Lisäksi merirosvojen aiheuttaman uhan vuoksi kalastuspäiviä on kannattavilla mutta vaarallisilla alueilla vähemmän. Koska vuodesta 2008 vallinnut poikkeuksellinen tilanne jatkuu muuttumattomana, uusi poikkeus olisi myönnettävä 1 päivästä tammikuuta 2012 alkaen.
(10)

Esittelevien jäsenvaltioiden toimitettua arviointikertomusluonnokset on käynyt ilmi, että hakijoilta on pyydettävä lisätietoja, joista esittelevien jäsenvaltioiden on niitä tarkasteltuaan toimitettava arviointi. Sen vuoksi asiakirja-aineistojen tarkastelu on edelleen käynnissä, eikä arviointia ole mahdollista saada päätökseen määräajassa, josta säädetään direktiivissä 91/414/ETY tulkittuna yhdessä komission päätösten 2010/353/EU (9) (amisulbromi, kloroantraniiliproli, meptyylidinokappi ja pinoksadeeni) ja 2010/149/EU (10) (hopeatiosulfaatti ja tembotrioni) kanssa.
(4)

Jäsenvaltioiden, joiden rahayksikkö on euro, valtion- tai hallitusten päämiehet totesivat 26 päivänä lokakuuta 2011, että euroryhmästä tehdyssä pöytäkirjassa (N:o 14) olevassa 1 artiklassa tarkoitetulla, niiden jäsenvaltioiden valtiovarainministerien, joiden rahayksikkö on euro, ja komission edustajista koostuvalla valmistelevalla elimellä, jäljempänä ’euroryhmän työryhmä’, olisi päätoiminen puheenjohtaja. Tämän vuoksi henkilö, joka nimitetään tähän tehtävään, ei enää toimi kansallisessa hallinnossa vaan hänet otetaan EU:n toimielinten palvelukseen.
(7)

Puolaan on tehty arviointikäynti, ja Belgian ja Alankomaiden arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.
3.5

Siltä osin kuin tuomioistuin tai sääntely-, valvonta- taikka muu toimivaltainen viranomainen, jolla on toimivalta suhteessa jäseneen, määrää jäsenen luovuttamaan tai asettamaan saatavaksi luottamuksellista tietoa, kyseisen jäsenen on a) annettava viivytyksettä puheenjohtajalle ja keskuspankkinsa valvontavastaavalle (tai, jos kyseessä on muu jäsen kuin keskuspankkijäsen, EKP:n eettiselle tarkastajalle) mahdollisimman yksityiskohtainen kirjallinen ilmoitus asiasta, jos tällaisen ilmoituksen antaminen on lain mukaan mahdollista; b) hankittava asiantuntevaa oikeudellista neuvontaa kyseisen päätöksen laillisuudesta ja täytäntöönpantavuudesta, jos puheenjohtaja katsoo sen tarpeelliseksi; c) tehtävä yhteistyötä kaikkien kyseessä olevien keskuspankkien kanssa ja tarjottava sen tasoista avunantoa, jota puheenjohtaja voi kohtuudella pyytää mahdollistaakseen sen, että T2S-johtokunnan tai kyseisen jäsenen keskuspankki voi käyttää oikeuskeinoja luottamuksellisen tiedon suojaamiseksi; d) ilmoittaa tuomioistuimelle tai kyseessä olevalle viranomaiselle tiedon luottamuksellisuudesta ja pyytää tuomioistuinta tai viranomaista säilyttämään tiedon luottamuksellisuuden siinä määrin, kuin se on lain mukaan sallittua. Jos puheenjohtaja on huolissaan 3 kohdasta, hän ilmoittaa asiasta varapuheenjohtajalle.
(2)

Unioni on seurannut kunnioittaen ja arvostaen kuluneen vuoden aikana Burmassa/Myanmarissa tapahtuneita historiallisia muutoksia ja on kannustanut jatkamaan monia eri uudistuksia kehittyvässä kumppanuudessa poliittisten ja kansalaisyhteiskunnan toimijoiden kanssa. Unioni on ilmaissut tyytyväisyytensä konkreettiseen etenemiseen näiden päämäärien toteuttamisessa.
(1)

Direktiivin 2000/29/EY liitteessä III olevan A osan 12 kohdassa säädetään, että unioniin ei saa tuoda suvun Solanum L. lajien ja niiden hybridien mukuloita, lukuun ottamatta kyseisen A osan 10 ja 11 kohdassa tarkoitettuja mukuloita, joihin kuuluvat Solanum tuberosum L. -mukulat, jotka ovat peräisin kolmansista maista. Kieltoa ei sovelleta eurooppalaisiin kolmansiin maihin, jotka on tunnustettu vapaiksi Clavibacter michiganensis ssp. sepedonicus (Spieckerman et Kotthoff) Davis et al. -kasvintuhoojasta, jäljempänä ’organismi’.
2)

Lisätään 2 artiklaan kohta seuraavasti: ”7 a. Kreikan on toteutettava seuraavat toimenpiteet viipymättä: a) Sen on vähennettävä lääkekustannuksia vähintään 1 076 miljoonaa euroa vuonna 2012. b) Sen on vähennettävä sairaalalääkäreille maksettavia ylityökorvauksia vähintään 50 miljoonaa euroa vuonna 2012. c) Sen on vähennettävä sotilasmateriaalihankintoja 300 miljoonaa euroa (käteinen ja toimitukset) vuonna 2012. d) Sen on alennettava paikallistasolla vaaleilla valittavan henkilöiden ja näihin liittyvän henkilöstön palkkoja 10 prosenttia vuonna 2012 ja vähennettävä apulaiskaupunginjohtajien ja näihin liittyvän henkilöstön määrää vuonna 2013 siten, että säästöä saadaan vähintään 9 miljoonaa euroa vuonna 2012 ja 28 miljoonaa euroa vuodesta 2013 alkaen. e) Sen on vähennettävä keskushallinnon toimintamenoja ja vaaleihin liittyviä menoja vähintään 370 miljoonaa euroa (vuoden 2012 talousarvioon verrattuna), ja tästä vähintään 100 miljoonaa euroa on oltava sotilaallisia toimintamenoja ja vähintään 70 miljoonaa euroa vaalimenoja. f) Sen on vähennettävä paikallisviranomaisten toimintamenoja siten, että säästöä saadaan vähintään 50 miljoonaa euroa vuonna 2012. g) Sen on leikattava syrjäisillä alueilla asuvien tukia ja ministeriöiden valvonnassa olevien lukuisten yksiköiden avustuksia siten, että menoja vähennetään vähintään 190 miljoonaa euroa vuonna 2012. h) Sen on vähennettävä julkisia investointimäärärahoja 400 miljoonaa euroa vuonna 2012. Tämä julkisten investointimäärärahojen vähennys ei vaikuta rakennerahastoista yhteisrahoitettuihin hankkeisiin (TEN-T-hankkeet mukaan luettuina). i) Sen on tehtävä muutoksia lisäeläkerahastoissa ja eläkerahastoissa, joilla on suuret keskimääräiset eläkkeet tai jotka saavat huomattavaa avustusta talousarviosta, ja leikattava muita suuria eläkkeitä vähintään 450 miljoonan euron suuruisen säästön aikaansaamiseksi vuonna 2012 (nettona, kun otetaan huomioon toimien vaikutukset veroihin ja sosiaaliturvamaksuihin). j) Sen on leikattava perhe-etuuksia korkean tulotason kotitalouksissa 43 miljoonan euron suuruisen säästön aikaansaamiseksi vuonna 2012. k) Sen on tehtävä ministeritason päätökset, joilla uusi palkkataulukko otetaan täysimääräisesti käyttöön kaikissa asianomaisissa yksiköissä, ja annettava lainsäädäntöä marraskuun 2011 jälkeen liikaa maksettujen palkkojen takaisinperinnän yksityiskohtaisista järjestelyistä. l) Sen on muutettava lain 4038/2012 3 ja 21 artiklaa niin, että erääntyneiden verojen ja sosiaaliturvamaksujen osamaksusuunnitelmien laajennuksen ehtoja tarkistetaan: osamaksusuunnitelmia sovelletaan ainoastaan nyt olemassa oleviin erääntyneisiin määriin, jotka ovat yksityishenkilöiden osalta alle 10 000 euroa ja yhtiöiden osalta alle 75 000 euroa. Veronmaksajien, jotka hakevat osamaksusuunnitelman laajennusta, olisi annettava kaikki taloudelliset tietonsa veroviranomaisille. m) Sen on annettava puitelaki, johon sisältyy julkisten oheis-/lisäeläkejärjestelmiin liittyvien rahastojen toiminnan perusteellinen tarkistaminen eläkemenojen vakauttamiseksi sekä sen varmistamiseksi, ettei näillä järjestelmillä ole vaikutuksia talousarvioon ja että järjestelmä on keskipitkällä ja pitkällä aikavälillä kestävä.”
(166)

Ensimmäiset tulokset perinteisestä ydinvoimasta saatavan sähkön säännellyn saatavuuden ostopisteistä osoittavat, että kysyntä on noin 60 TWh. Kaikkiaan 32 vaihtoehtoista sähköntoimittajaa on turvautunut perinteisen ydinvoiman säänneltyä saatavuutta koskevaan järjestelyyn, ja niiden kysyntään on vastattu kokonaisuudessaan. Kun otetaan huomioon johdanto-osan 48–52 kappaleessa kuvatut Ranskan sähköntoimitusmarkkinoiden rakenteelliset ominaispiirteet, nämä ensimmäiset tulokset osoittavat markkinoiden avautuvan asteittain. Tämä mahdollistaa kilpailun, jota ei olisi kehittynyt ilman Ranskan antamia sitoumuksia perinteisen ydinvoiman saatavuudesta, joka voi olla jopa noin 25 prosenttia EDF:n tuotannosta. Mikään vaihtoehtoinen sähköntoimittaja ei olisi kyennyt hankkimaan perinteisen toimijan kanssa samantasoisia tuotantovälineitä näin lyhyessä ajassa. On todennäköistä, että Ranskan ylimääräinen sitoumus, jolla jäädytetään perinteisen ydinsähkön säänneltyä saatavuutta koskevan järjestelmän mukainen hinta hinnan laskentatavan ja todellisen hinnan ennakoidun laskun vahvistamisesta annetun asetuksen voimaantuloon saakka, nopeuttaa siirtymistä markkinoita, joilla käydään yhä enemmän kilpailua. Myöhemmän ajanjakson osalta tätä säänneltyä saatavuutta koskevat tekniset yksityiskohdat ovat monelta osin ratkaisevia, kuten käy ilmi kilpailusta ja energiasta vastaavien komission jäsenten 15 päivänä syyskuuta 2009 päivätystä kirjeestä. Toimenpide, jolla säännellyn saatavuuden hinnan määrittämisessä käytettävä laskentatapa vahvistetaan, on siis toimitettava komissiolle valmisteluvaiheessa ennakolta hyväksyttäväksi. Komissio tarkastaa erityisesti, että kyseinen menetelmä on objektiivinen, perustuu yleisesti hyväksyttyihin ja vakiintuneisiin kirjanpitoperiaatteisiin ja johtaa sellaiseen hintojen vahvistamiseen, joka mahdollistaa todellisen kilpailun kehittymisen markkinoilla.
FI Euroopan unionin virallinen lehti C 167/15

NEUVOSTON PÄÄTÖS,

annettu 11 päivänä kesäkuuta 2012,

Euroopan unionin lisätalousarviota N:o 3 varainhoitovuodeksi 2012 koskevan neuvoston kannan vahvistamisesta

2012/C 167/04

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,

ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1), sellaisena kuin se on viimeksi muutettuna 24 päivänä marraskuuta 2010 annetulla Euroopan parlamentin ja neuvoston asetuksella (EU, Euratom) N:o 1081/2010 (2), ja erityisesti sen 37 artiklan,

sekä katsoo seuraavaa:

— Unionin yleinen talousarvio varainhoitovuodeksi 2012 hyväksyttiin lopullisesti 1 päivänä joulukuuta 2011 (3).

— Komissio antoi 16 päivänä huhtikuuta 2012 ehdotuksen, joka sisälsi lisätalousarvioesityksen N:o 3 varainhoitovuoden 2012 yleiseen talousarvioon,

ON HYVÄKSYNYT TÄMÄN PÄÄTÖKSEN:

Ainoa artikla

Neuvoston kanta esitykseen Euroopan unionin lisätalousarvioksi nro 3 varainhoitovuodeksi 2012 vahvistettiin 11 päivänä kesäkuuta 2012.

Kannan tekstiin voi kokonaisuudessaan tutustua tai sen voi ladata neuvoston verkkosivustolla osoitteessa http://www.consilium.europa.eu/

Tehty Luxemburgissa 11 päivänä kesäkuuta 2012. Neuvoston puolesta Puheenjohtaja I. AUKEN

(1) EYVL L 248, 16.9.2002, s. 1, sekä oikaisut EYVL L 25, 30.1.2003, s. 43, ja EUVL L 99, 14.4.2007, s. 18.

(2) EUVL L 311, 26.11.2010, s. 9.

(3) EUVL L 56, 29.2.2012, ja oikaisu EUVL L 79, 19.3.2012.
(8)

Viroon on tehty arviointikäynti, ja Alankomaiden arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.
5)

Korvataan 16 artiklan 1 kohta seuraavasti: ”1. EULEX KOSOVOon liittyviin menoihin tarkoitettu rahoitusohje 14 päivään lokakuuta 2010 saakka on 265 000 000 euroa. EULEX KOSOVOon liittyviin menoihin tarkoitettu rahoitusohje 15 päivästä lokakuuta 2010 lähtien 14 päivään joulukuuta 2011 saakka on 165 000 000 euroa. EULEX KOSOVOon liittyviin menoihin tarkoitettu rahoitusohje 15 päivästä joulukuuta 2011 lähtien 14 päivään kesäkuuta 2012 saakka on 72 800 000 euroa. EULEX KOSOVOon liittyviin menoihin tarkoitettu rahoitusohje 15 päivästä kesäkuuta 2012 lähtien 14 päivään kesäkuuta 2013 saakka on 111 000 000 euroa. Neuvosto päättää EULEX KOSOVOn rahoitusohjeesta seuraavien kausien osalta.”
(2)

Ilmoituksessa viitataan Alcohol and Tobacco Tax and Trade Bureau -viraston vahvistamaan lopulliseen sääntöön, joka on julkaistu liittovaltion rekisterissä 27 päivänä lokakuuta 2011 (3) ja jolla muutetaan Alcohol and Tobacco Tax and Trade Bureau -viraston säädöksiä siten, että amerikkalaisten viinien kuvauksessa käytettäväksi hyväksyttyjen viiniköynnöslajikkeiden luetteloon lisätään tiettyjä uusia nimiä.
FI Euroopan unionin virallinen lehti L 131/6

KOMISSION TÄYTÄNTÖÖNPANOPÄÄTÖS,

annettu 21 päivänä toukokuuta 2012,

Kattegatin, Pohjanmeren, Skagerrakin, Englannin kanaalin itäosan, Skotlannin länsipuolisten vesien ja Irlanninmeren turskakantoja koskevasta erityisestä valvonta- ja tarkastusohjelmasta tehdyn päätöksen 2008/620/EY muuttamisesta

(2012/264/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 95 artiklan,

sekä katsoo seuraavaa:

(1) Komission päätöksellä 2008/620/EY (2) otetaan käyttöön neljän vuoden ajan sovellettava erityinen valvonta- ja tarkastusohjelma, jolla varmistetaan Kattegatin, Pohjanmeren, Skagerrakin, Englannin kanaalin itäosan, Skotlannin länsipuolisten vesien ja Irlanninmeren turskakantojen elvyttämiseksi neuvoston asetuksessa (EY) N:o 423/2004 (3) vahvistettujen toimenpiteiden yhdenmukainen täytäntöönpano.

(2) Erityistä valvonta- ja tarkastusohjelmaa tarvitaan kyseisten jäsenvaltioiden toiminnallisen yhteistyön organisoimiseen sekä yhteisön kalastuksenvalvontaviraston hoitamaan yhteiskäyttösuunnitelmien organisoimiseen neuvoston asetuksen (EY) N:o 768/2005 (4) 9 artiklan mukaisesti.

(3) Turskakantojen elvytystoimenpiteiden yhdenmukaisen täytäntöönpanon jatkumisen varmistamiseksi erityisen valvonta- ja tarkastusohjelman soveltamista olisi jatkettava yhdellä vuodella.

(4) Sen vuoksi päätöstä 2008/620/EY olisi muutettava.

(5) Tässä päätöksessä säädetyt toimenpiteet on laadittu yhdessä asianomaisten jäsenvaltioiden kanssa.

(6) Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Korvataan päätöksen 2008/620/EY 2 artiklan johdantovirke seuraavasti:

”Edellä 1 artiklassa tarkoitettua erityistä valvonta- ja tarkastusohjelmaa sovelletaan viiden vuoden ajan, ja se kattaa”.

2 artikla

Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tehty Brysselissä 21 päivänä toukokuuta 2012. Komission puolesta José Manuel BARROSO Puheenjohtaja

(1) EUVL L 343, 22.12.2009, s. 1.

(2) EUVL L 198, 26.7.2008, s. 66.

(3) EUVL L 70, 9.3.2004, s. 8.

(4) EUVL L 128, 21.5.2005, s. 1.